Dmitrijus Afanasjevas

Operos solistas (baritonas), dainininkas, pedagogas. Vilniaus muzikos mokyklos „Lyra“ ir Vievio meno mokyklos solinio dainavimo mokytojas metodininkas. Vilniaus miesto savivaldybės muzikos mokytojų metodinio būrelio pirmininko pavaduotojas.

Gimė 1977 m. Vilniuje. Muzikinį kelią pradėjo Vilniaus muzikos mokykloje „Lyra“, kurioje vienas pirmųjų baigė solinio dainavimo programą (mokytojo Rolando Aiduko klasė).

**Išsilavinimas**

2006-2008 Lietuvos muzikos ir teatro akademija, mokytojo (dainavimas) profesinė kvalifikacija, magistro laipsnis.

2006-2008 Lietuvos muzikos ir teatro akademija, atlikėjo (dainavimas) profesinė kvalifikacija, magistro laipsnis (prof. Algirdo Januto klasė).

2002-2006 Lietuvos muzikos ir teatro akademija, atlikėjo (dainavimas) profesinė kvalifikacija, bakalauro laipsnis (prof. Sabinos Martinaitytės klasė).

1996-2001 Vilniaus J. Tallat-Kelpšos konservatorija, muzikos mokyklos mokytojo, choro dirigento, choro (ansamblio) artisto kvalifikacija (dėst. Juozo Talžūno klasė).

**Darbo patirtis**

Nuo 2006 m. Vilniaus muzikos mokyklos „Lyra“ solinio dainavimo mokytojas metodininkas.

2007-2010 Klaipėdos valstybinis muzikinis teatras. Vaidmenys: Jozefas (J. Strauss „Vienos kraujas“), Princas (A. Spadavecchia „Pelenė“), Bonis (E. Kalman „Čardašo karalienė“), Golo (C. Debussy „Pelėjas ir Melisanda“), Fedia (J. Bock „Smuikininkas ant stogo“), Karininkas (P. Čaikovskis „Eugenijus Oneginas“), Baronas Makaronas (A. Kučinskas „Bulvinė pasaka“), Jaunasis kunigėlis (G. Kuprevičius „Veronika“).

2010-2019 Lietuvos nacionalinis operos ir baleto teatras. Vaidmenys: Komisionierius (G. Verdi „Traviata“), Antanas Smetona (G. Sodeika „Post futurum“), Seržantas (G. Rossini „Sevilijos kirpėjas“), Karininkas (J. Massenet „Manon“), Padavėjas (R. Šerkšnytė „Penki Merės stebuklai“), Kapitonas (G. Puccini „Manon Lesko“, Vilniaus City Opera).

Nuo 2021 m. Vilniaus miesto savivaldybės muzikos mokytojų metodinio būrelio pirmininko pavaduotojas.

Nuo 2022 m. Vievio meno mokyklos solinio dainavimo mokytojas metodininkas.

Mokiniai yra tapę tarptautinių, respublikinių konkursų nugalėtojais, laureatais.

Metodinis darbas ,,Vaikų balso lavinimo ypatumai ir pedagoginis repertuaras“ yra naudojamas dainavimo pedagogų, muzikos mokytojų.

**Asmeniniai pasiekimai, apdovanojimai**

1997 – Tarptautinio Karlo Vendero dainininkų konkurso Bratislavoje III premijos laureatas.

1997 – apdovanotas LR Prezidento Algirdo Mykolo Brazausko padėkos raštu.